**APEL**

**de selectare al Asociațiilor de Băștinași (AdB) – beneficiare ale**

**programului de granturi Accelerator AdB 1+1**

**în cadrul proiectului PNUD ‘Migrație și Dezvoltare Locală’ 2019-2022**

**Context:**

Obiectivul Proiectului Programului Națiunilor Unite ”Migrație și Dezvoltare Locală II” (PNUD MiDL) este de a sprijini dezvoltarea comunităților din Republica Moldova afectate de migrație, prin îmbunătățirea serviciilor publice locale și stimularea activităților economice generatoare de venituri, inclusiv prin încurajarea implicării economice a Diasporei în procesul de revitalizare economică a localităților de baștină.

Experiența acumulată de PNUD în perioada 2015-2018, indică faptul că până la 1/3 din migranți și gospodăriile lor au contribuit la proiecte de dezvoltare locală și au intenții serioase de a continua să contribuie la astfel de proiecte în viitor. Acesta este rezultatul unei intervenții de amploare realizate cu sprijinul financiar al Guvernului Elveției, implementate de PNUD la nivel local în 38 de comunități, în care peste 10 000 de migranți au contribuit la 55 de proiecte de dezvoltare economică și dezvoltare a serviciilor locale în comunitățile lor de baștină, care au produs un impact pozitiv asupra a peste 300.000 de persoane.

Toate aceste proiecte au fost co-finanțate și co-implementate în parteneriat de autoritățile publice locale și migranți și cu participarea activă a Asociațiilor de Băștinași (AdB). La etapa actuală există deja peste 38 de AdB-uri funcționale în Republica Moldova dezvoltate în cadrul fazei I a PNUD/MiDL și alte 101 intervenții în baza modelului replicat, cu sprijinul Congresul Autorităților Publice Locale (CALM), care folosesc aceeași metodologie și model.

Proiectul PNUD/MiDL își propune în continuare în faza a doua să susțină crearea și dezvoltarea capacităților AdB care să vină în sprijinul autorităților publice locale (APL) pentru dezvoltarea locală cu participarea migranților din localitate.

Asociațiile de Băștinași, care corespund criteriilor de mai jos, sunt invitate să aplice pentru a beneficia de suport sub forma de asistență tehnică și financiară (finanțare de până la $10 000), în vederea implementării unor proiecte și inițiative mici locale comune, cu un accent sporit pe implicarea diasporei în prioritizarea problemei propuse spre soluționare.

**Procesul și termenul de aplicare:**

PNUD/MiDL lansează un apel de propuneri de proiecte pentru selectarea AdB - beneficiare, care vor primi asistență tehnică și financiară (co-finanțare de până la $10 000 în baza formulei 1+1), în vederea implementării unor proiecte de dezvoltare locală, cu un accent sporit pe implicarea diasporei în prioritizarea problemei propuse spre soluționare și co-finanțare 1+1, unde suma grantului oferit de PNUD AdB va fi echivalentă cu contribuțiile colectate din diasporă, prin mijloace online și offline.

Dosarul de aplicare trebuie transmis în format electronic la următoarea adresă de e-mail: victoria.ivancioglo@undp.org cu următorul text în titlul mesajului: „ Concurs de Granturi AdB Accelerator” până la 27 martie 2020, orele 17.00.

**Dosarul de aplicare:**

Dosarul de aplicare în cadrul concursului va include:

1. Formularul tipizat de aplicare completat – Anexa 1
2. Bugetul proiectului completat – Anexa 1a
3. Angajament de participare la Program - Anexa 2
4. Dovada prioritizării ideii de proiect cu participarea tinerilor din localitate și tinerilor băștinași stabiliți în afara localității;
5. Copia certificatului de înregistrare și a statutului a AdB;
6. Scrisoare/acord de parteneriat semnat de APL care confirmă susținerea în implementarea proiectului- Anexa 3
7. Angajament de colectare de fonduri - Anexa 4

**Criteriile de eligibilitate a AdB Accelerator 1+1:**

Vor fi invitate să aplice Asociații Obștești înregistrate la nivel local sau național care au drept scop coopereze cu autoritatea publică locală si atragerea băștinașilor/migranților în dezvoltarea localității lor de origine din Moldova. Aplicarea în cadrul concursului va fi organizată în baza unui formular tipizat, la care se va anexa dovada desfășurării etapei de prioritizarea a ideii proiectului cu implicarea băștinașilor și comunității locale. Toate aplicațiile primite vor fi evaluate de o comisie formată în cadrul Proiectului PNUD/MiDL. Rezultatele competiției vor fi aprobate de către Consiliul de Coordonare al Proiectului.

**Notă: AdB care au beneficiat de suport financiar în cadrul programului Accelerator AdB, proiectul PNUD/MiDL sau Programul Guvernamental DAR 1+3 (2020) nu sunt eligibile de a beneficia de finanțare.**

|  |  |
| --- | --- |
| Criterii de eligibilitate:  | * Asociație de Băștinași (forma juridică-organizatorică de Asociații Obștești) înregistrată, care are drept scop cooperarea cu autoritatea publică locală și atragerea băștinașilor/migranților în dezvoltarea localității lor de origine din Moldova.
* Ideea de proiect să fie prioritizată participativ, inclusiv cu participarea băștinașilor/migranților.
* Susținere din partea APL confirmată prin scrisoare.
* Consiliul de Administrare al Asociație este funcțional.
* Asociația este prezentă în mediul online – administrează pagina sa pe rețelele de socializare.
* Experiență de minim 4 luni de activitate (dovedită) în desfășurarea activităților locale.
* Experiență de gestionare a minim 1 proiect de Asociație în comun cu APL și băștinașii cu suportul unui donator (confirmată prin copie contract de grant).

***Notă:*** 4 luni de activitate se va calcula de la data când a avut loc prima ședință de constituire a AdB. |
| Criterii de evaluare:  | * Parteneriat activ cu APL privind în implementarea inițiativelor locale.
* Existența unei comunități active a migranților și membrilor AdB deja antrenată în activități de sprijinire a localității de baștină.
* Inovativitatea și originalitatea ideii de proiect.
* Antrenarea membrilor AdB junior în activitățile proiectului (în caz că există).
* Activități de consolidare a echipei și de comunicare cu membri AdB incluse în proiect.
* Plan de comunicare eficient de promovare a proiectului.
* Existența unei viziuni pe termen lung care să conducă la crearea unui parteneriat durabil al administrației publice locale, al membrilor comunităților și al localnicilor care locuiesc în străinătate, facilitat de AdB.
 |

Atragem atenţia că formularele trebuie să fie completate şi expediate direct pe site.

Toate detaliile necesare privind procesul de selectare sunt prezentate în **Instrucţiunile de aplicare** anexate mai jos.

**Informații suplimentare:**

Informații suplimentare pot fi obținute, contactând persoanele de referință din cadrul proiectului MiDL:

* Victoria Ivancioglo, victoria.ivancioglo@undp.org, 060907790
* Zinaida Adam, zinaida.adam@undp.org, 068155333

Întrebările referitoare la acest concurs de granturi pot fi direcționate la adresa de e-mail cu subiectul „Întrebări Concurs de Granturi Accelerator AdB 1+1”, până la data de 25.03.2020.